CELEX: 32022D0460
Language: sk
Date: 2022-03-04 00:00:00
Title: Vykonávacie rozhodnutie Komisie (EÚ) 2022/460 zo 4. marca 2022, ktorým sa mení vykonávacie rozhodnutie (EÚ) 2021/788, ktorým sa stanovujú pravidlá monitorovania infekcií spôsobených vírusom SARS-CoV-2 pri určitých druhoch zvierat a podávania správ o nich [oznámené pod číslom C(2022) 1270] (Text s významom pre EHP)

22.3.2022   
               
               
                  SK
               
               
                  Úradný vestník Európskej únie
               
               
                  L 93/191
               
            
         VYKONÁVACIE ROZHODNUTIE KOMISIE (EÚ) 2022/460
         zo 4. marca 2022,
         ktorým sa mení vykonávacie rozhodnutie (EÚ) 2021/788, ktorým sa stanovujú pravidlá monitorovania infekcií spôsobených vírusom SARS-CoV-2 pri určitých druhoch zvierat a podávania správ o nich
         
            
               [oznámené pod číslom C(2022) 1270]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2003/99/ES zo 17. novembra 2003 o monitorovaní zoonóz a zoonotických pôvodcov nákazy, ktorou sa mení a dopĺňa rozhodnutie Rady 90/424/EHS a ruší smernica Rady 92/117/EHS (1), a najmä na jej článok 4 ods. 5, článok 9 ods. 1 a článok 11 tretí odsek,
         keďže:
         
                     (1)
                  
                  
                     Od roku 2020 bol v určitých členských štátoch a tretích krajinách hlásený výskyt infekcie vírusom SARS-CoV-2 u noriek a zistilo sa, že môže dôjsť k prenosu z človeka na norku a z norky na človeka. Vykonávacím rozhodnutím Komisie (EÚ) 2021/788 z 12. mája 2021 (2) sa preto v rámci Únie stanovili pravidlá harmonizovaného monitorovania infekcií spôsobených vírusom SARS-CoV-2 pri určitých druhoch zvierat a podávania správ o nich.
                  
               
                     (2)
                  
                  
                     Pokiaľ ide o obdobia uplatňovania opatrení stanovených vo vykonávacom rozhodnutí (EÚ) 2021/788, mala by sa zohľadniť epidemiológia vírusu SARS-CoV-2 u určitých druhov zvierat. Z ohnísk v zariadeniach držiacich norky v rôznych členských štátoch v rokoch 2021 a 2022 vyplýva, že epidemiologická situácia sa naďalej vyvíja a je potrebné ďalšie posúdenie rizík.
                  
               
                     (3)
                  
                  
                     Vzhľadom na súčasnú epidemiologickú situáciu v Únii a v tretích krajinách by sa preto obdobie uplatňovania vykonávacieho rozhodnutia (EÚ) 2021/788 malo predĺžiť, aby sa zabezpečilo, že sa prostredníctvom účinného harmonizovaného systému monitorovania a podávania správ budú naďalej zhromažďovať všetky relevantné informácie. Harmonizované monitorovanie a podávanie správ by malo pokračovať až do vykonania ďalšieho posúdenia rizika a dostupných kontrolných opatrení.
                  
               
                     (4)
                  
                  
                     Vykonávacie rozhodnutie (EÚ) 2021/788 by sa preto malo zodpovedajúcim spôsobom zmeniť.
                  
               
                     (5)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            V článku 6 vykonávacieho rozhodnutia (EÚ) 2021/788 sa dátum „31. marca 2022“ nahrádza dátumom „31. marca 2023“.
         
         
            Článok 2
            Toto rozhodnutie je určené členským štátom.
         
         
            V Bruseli 4. marca 2022
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. EÚ L 325, 12.12.2003, s. 31.
         
            (2)  Vykonávacie rozhodnutie Komisie (EÚ) 2021/788 z 12. mája 2021, ktorým sa stanovujú pravidlá monitorovania infekcií spôsobených vírusom SARS-CoV-2 pri určitých druhoch zvierat a podávania správ o nich (Ú. v. EÚ L 173, 17.5.2021, s. 6).